
REFERAT

privind reactualizarea tarifelor cu rata inflaţiei prevăzute în Anexă la HCL nr. 397/26.09.2006

Prin Hotărârea Consiliului Local nr. 397/2006 s-a aprobat reactualizarea tarifelor prevăzute în Anexa la Hotărârea Consiliului Local  nr. 232/24.05.2005, cu rata inflaţiei aferentă anului 2005;


Prin adresa cu nr. RE2009-002251 din data de 10.06.2009 Regia Autonomă de Transport Timişoara solicită aprobarea ajustării tarifelor cu indicele de inflaţie cumulat în perioada 2006-martie 2009. Menţionăm că modificarea tarifelor la transportul urban de călători a fost aprobată de Consiliul de Administraţie al Regiei Autonome de Transport Timişoara  prin Hotărârea nr. 41/28.05.2009;


Luând în considerare Hotărârea Consiliului Local nr. 531/16.12.2008 privind aprobarea Protocolului de colaborare încheiat între Primăria Municipiului Timişoara şi Regia Autonomă de Transport Timişoara pentru acordarea unor înlesniri la costul abonamentelor pe mijloacele de transport în comun în municipiul Timişoara în anul 2009;

În conformitate cu prevederile O.U.G. nr. 148/2000 pentru modificarea unor reglementări în domeniul serviciilor de transport local de călători şi O.U.G. nr. 36/2001 privind regimul preturilor şi tarifelor reglementate care se stabilesc cu avizul Oficiului Concurenţei 

Având în vedere toate cele mai sus prezentate propunem reactualizarea tarifelor la transportul urban de călători cu indicele de inflaţie aferent anilor 2006 – martie 2009, conform anexei.

